钦定古今图书集成/理学汇编/学行典/第117卷 > 朱子全书 > 《答孙吉甫》
## 钦定古今图书集成/理学汇编/学行典/第117卷 > 朱子全书 > 《答孙吉甫》

所谕气质过刚，未能自克，而欲求其所以转移变化
之道。夫知其所偏而欲胜之，在吾日用之闲，屡省而
痛惩之耳。故周子有“自易其恶，自至其中”之说，是岂
他人所得而与于其闲哉？然此亦或有说焉，不明于
理，而徒欲救其偏，亦恐矫枉之过，而反失夫中也。